Mihail Eminescu, nu Mihai! 


Ştefan lon Ghilimescu, Proximitatea lui Eminescu, Editura bibliotheca, 
Târgovişte, 2001. Conform documentaţiei din această carte, Teodor Ştefaneli 
cunoaşte actul de naştere, avut în vedere şi de G. Călinescu, autentificat de 
grefa Tribunalului din Botoşani, unde se arată că „Mihail, fiul căminarului 
Gheorghe Iminovici şi a soției sale Ralu s-a născut la 15 Ghenarie 1850”-p20, la 
Cernăuţi se află elevul Michail Eminovwicz-p. 20, în certificatul de deces-în 
registrul pentru morţi pe 1889, al primăriei comunei Bucureşti, oficiul Stării 
civile, stă scris că Mihail Eminescu, poet necăsătorit...”p. 20. Revista Familia nr. 
26, an XXV, 1889, pe prima pagina, portretul lui Mihail Eminescu. losif Vulcan: 
„Mi-aduc şi-acuma bine aminte, cum într-o dimineaţă din februarie din 1866 
primii o scrisoare din Bucovina, în care un tinerul-după cum scria- de 16 ani, îmi 
trimitea nişte încercări literare. Era tinerul Mihail Eminescu”-p.307. „Ne-am 
ocupat în mai multe rânduri de biografia lui Mihail Eminescu”-p.308 În 
Cronologie-vezi vol |, M. Eminescu, Poezii tipărite în timpul vieţii, Ediţie critică 
îngrijită de Perpessicius, Fundaţia pentru literatură şi artă „Regele Carol II”, 
1939, se precizează că la 15 ianuarie, 1850 se naşte Mihail. Aceeaşi precizare în 
Cronologia din vol. XVI. In vol. | în capitolul Introducere. Tabloul edițiilor, 
Perpessicius ne prezintă ediţiile cu opera lui Eminescu, începând cu anul 1883. 
Aşa, primele 11 ediţii ale volumului Poesii de Mihail Eminescu, ediţii îngrijite de 
Titu Maiorescu. Primele trei apărute în timpul vieţii lui Eminescu. lată anii de 
apariţie: 1883, 1885, 1889, 1890, 1892, 1895, 1901, 1903, 1909, 1913. În 1902 
Titu Maiorescu preda, în 1902, Academiei Române, manuscrisele pe care „De la 
Mihail Eminescu posed” (Perpessicius, vol.l, Introducere. Tabloul edițiilor). 
Urmează alte ediții, până în 1937, cu numele de Mihail Eminescu, ediţii îngrijite 
de personalităţi ale vremii, inclusiv academicieni-A. C. Cuza, Gheorghe 
Adamescu, G. Bogdan Duică, Octav Minar, G. Murnu, Nicolae lorga, Mihail 
Dragomiescu. O singură excepţie, cu numele de Mihai Eminescu, Poezii, ediţie 
îngrijită de Constantin Botez, Bucureşti , 1933, dar acelaşi Constantin Botez, în 
acelaşi an (?), reeditează volumul, la Craiova, dar cu numele de Mihail 
Eminescu, fapt ce, considerăm noi, anulează ideea de excepţie. Preţuim munca 
uriaşă a lui Perpessicius, integrala eminesciană, dăruită tuturor românilor. 
Rămâne totuşi, o întrebare, de netrecut cu vederea, de ce, fără nici o motivare 
(Noi n-avem cunoştinţă de aşa ceva-cine este informat e rugat să ne comunice 
tuturor), în primele şase volume, editate sub îngrijirea lui Perpessicius, acesta, 
în comentariile sale, nu foloseşte prenumele de Mihail, doar cel de Mihai. La fel 
vor proceda şi cercetătorii care s-au îngrijit de volumele următoare. În ediţia 
CD-ROM, 2000, în Cronologie, la 15 ian. 1850 se naşte Mihai. Să fi fost numai o 
greşeală de tehnoredactare, sau din neştiință, Mihai fiind numele folosit în 
cultura română scrisă şi în comunicarea orală de prea multe zeci de ani? O altă 


mare personalitate, G. Călinescu, impune prenumele de Mihai, în vol. Viaţa lui 
Mihai Eminescu, începând cu ediţia din 1932. Atât Perpessicius cât şi G. 
Călinescu au pornit la desacralizarea numelui lui Eminescu, cam în acelaşi timp? 
Perpessicius avea câţiva ani buni de muncă la elaboraea volumului întâi, înainte 
de editarea acestuia. Perpessicius scrie, de-ndată după apariţia Vieţii lui Mihai 
Eminescu, articole pertinente, despre această carte, dar lasă sub tăcere 
numele de Mihai. După cel de al doilea război mondial, în România, numele de 
Mihai, în regimul bolşevicilor, impus de armata URSS, care a rămas în România 
din 1944 până în 1956, regim desacralizat şi desacralizator, intră în toate 
manualele şcolare şi în cursurile universitare. Oculta în anii de după război, 
poate fi uşor identificată. Sunt profesori universitari care îşi amintesc cum li se 
spunea, pe când erau studenţi, că numele lui Eminescu este Mihai, profesori 
care au reactionat intempestiv la auzul numelui de Mihail, în anumite 
intervenţii în cadrul unor întâlniri publice , pe care le-am avut în legătură cu 
Eminescu, dar au rămas blocaţi, uimiţi, cînd li s-a pus în faţă documentaţia. Am 
fost victimele manipulării în legătură cu numele de botez, Mihail şi cu 
cenzurarea Luceafărului, cât şi cu o altă direcție a manipularii- ascunderea 
adevărului că Eminescu nu a suferit de anumite boli, ci a fost victimă politică, 
martir. Oculta, în cazul „îmbolnăvirii” lui Eminescu este uşor de identificat în 
zilele noastre. Sărmanul popor român, împotriva căruia, aceasta, a acționat fără 
pic de ruşine! Bolşevicii şi curentul de stânga din cultura română, dintre cele 
două războaie mondiale, se structuraseră atât politic, cât şi în domeniul culturii. 
Se ştie că G. Călinescu făcea parte din acest curent de stînga. Noi considerăm că 
analizele literare în care nu se va mai cenzura Luceafărul (1), vor contribui şi 
ele la recuperarea numelui de botez, Mihail, cu care a trăit şi a creat Eminescu, 
nume cu care părinţii lui Eminescu au dorit să-şi boteze fiul. Mihail Eminescu 
se naşte dintr-o familie profund religioasă, poate cu cei mai mulţi călugări din 
vremea sa (2). Părinţii l-au botezat Mihail, asemenea arhanghelului Mihail. 
Eminescu este arhanghelul culturii române. Vector de lumină, străluminează 
între cele pământeşti şi cele cereşti (3). E vremea ca Mihail Eminescu să nu mai 
fie martirizat şi rănit şi postmortem, iar părinţii să-i fie respectați. E fiul lor şi 
fratele nostru, al getodacilor de dintotdeauna. Şi totuşi, în anii de oprelişte, 
apare un timbru-Mihail Eminescu, 1850-1889, Republica Populară Romiînă, 
1958 , iar după Decembrie 1989, Mihail Eminescu, 1850-1889, Moldova, 1996. 


În anii de după Decembrie 1989, părintele Teofil Bradea este organizatorul 
parastasului pentru Mihail Eminescu, an de an, la Cimitirul Belu, la mormântul 
celui ce a binecuvântat poporul nostru cu întreaga sa creaţie. Participă la acest 
parastas, an de an, cam 15 preoți şi ierarhi şi mulţi mireni din Bucureşti şi din 
provincie. Într-o zi părintele mi-a spus că în rândurile pe care le-am scris despre 


Eminescu este o eroare. Pe Eminescu îl cheamă Mihail, nu Mihai. L-am crezut 
dintr-odată, descoperind în timp, unele date documentare. 


Gheorghe Gavrilă Copil 


1.Gheorghe Gavrilă Copil, Luceafărul necenzurat, Noi, Dacii! (www.noidacii.ro), 
nr. 75, 2014; 2. Gheorghe Gavrilă Copil, Sărut mâna Mihail Eminescu şi 
binecuvântă poporul român, Noi, Dacii! nr.75, 2014, 3. Valeriu Anania, Drama 
divină a lui Hyperion, Noi, Dacii, nr. 75, 2014. (Nr. 2 şi 3 sunt publicate cu ani în 
urmă, dar pentru le avea cititorii mai la îndemână, au fost reluate în acest nr.) 


